Diari Oficial de la Generalitat Valenciana


Sumari del DOGV 9574, del 14-04-2023 (2023/3908)

Anunci pel qual se sotmet a informació pública la modificació puntual del Catàleg estructural de béns i espais protegits de naturalesa urbana de València per a la incorporació de la fitxa de protecció BRL «Far històric del port de València» (expedient 03674-5178-320115-78).
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9574

Data del DOGV
:   14-04-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/3908


Data del document
:   04-04-2023

Organisme emissor
:   Ajuntament de València

Tipus de document
:   Anunci

Descriptors 

:   * pla d'urbanisme
    * administració local

Anunci pel qual se sotmet a informació pública la modificació puntual del Catàleg estructural de béns i espais protegits de naturalesa urbana de València per a la incorporació de la fitxa de protecció BRL «Far històric del port de València» (expedient 03545-3576-353999-89). [2023/3908]  
El Ple de l'Ajuntament de València, en la sessió del 30 de març de 2023, va adoptar l'acord que, en la seua part dispositiva diu:  
  
«Primer. Iniciar el procés de consultes a les administracions públiques afectades i persones interessades en la modificació puntual del Catàleg estructural de béns i espais protegits de naturalesa urbana de València per a la incorporació de la fitxa de protecció BRL Far Històric del Port de València amb la categoria de monument d'interés local (BRL-MIL), i sotmetre-la a informació pública durant un termini de 45 dies, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la seua consulta.  
Segon. Comunicar el present acord, a efectes que, si escau, emeten el corresponent informe, a les següents administracions i serveis municipals afectats:  
- Direcció General de Cultura i Patrimoni.  
- Servei de Qualitat i Anàlisi Mig Ambiental, Contaminació Acústica i Platges.  
- OCOVAL, amb la finalitat que recapte, coordine i remeta els informes preceptius de les entitats subministradores dels serveis públics que pogueren resultar afectats.  
Tercer. Notificar l'inici de la fase d'informació pública, en qualitat de públic interessat, a l'Associació de Veïns de Grau Port i D. C. Guardeño Gil, president de l'Associació Cercle per a la Defensa i Difusió del Patrimoni Cultural.  
Quart. Procedir a la inserció en la pàgina web municipal (www.valencia.es) de la documentació que se sotmet a informació pública i posar-la a disposició del públic en l'Oficina Municipal d'Informació Urbanística, en la planta baixa de l'edifici municipal de l'antiga Fàbrica de Tabacs, C/Amadeu de Savoia, núm. 11 (edifici Tabacalera).»  
I de conformitat amb el que estableix l'article 61.1, lletra b, del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, s'obri el període de consultes i informació pública per a presentar al·legacions durant un termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
La documentació es troba a disposició del públic en les dependències de l'Ajuntament de València (C/Amadeu de Savoia, 11, de 09.00 a 13.00 hores) i exposada en la web d'Urbanisme (www.valencia.es/urbanismo), en compliment de l'article 55.2 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
  
  
València, 4 d'abril de 2023.- El secretari: Manuel Latorre Hernàndez.